Euroopan parlamentin päätöslauselma 26. huhtikuuta 2007 Galileo-ohjelman toimilupasopimusta koskevista neuvotteluista



Virallinen lehti nro 074 E , 20/03/2008 s. 0752 - 0753



P6_TA(2007)0164 Galileo Euroopan parlamentin päätöslauselma 26. huhtikuuta 2007 Galileo-ohjelman toimilupasopimusta koskevista neuvotteluista Euroopan parlamentti, joka - ottaa huomioon komission ehdotuksen Euroopan parlamentin ja neuvoston asetukseksi eurooppalaisen satelliittinavigointijärjestelmän rakennus- ja käyttöönottovaiheen sekä käyttövaiheen toteuttamisesta (KOM(2004)0477) sekä 6. syyskuuta 2005 ensimmäisessä käsittelyssä antamansa kannan [1], - ottaa huomioon komission ehdotuksen neuvoston asetukseksi neuvoston asetuksen (EY) N:o 876/2002 liitteessä vahvistetun Galileo-yhteisyrityksen yhtiöjärjestyksen muuttamiseksi (KOM(2006)0351) sekä 24. lokakuuta 2006 vahvistamansa kannan [2], - ottaa huomioon eurooppalaisten satelliittinavigointiohjelmien hallintorakenteista 12. heinäkuuta 2004 annetun neuvoston asetuksen (EY) N:o 1321/2004 [3] sekä komission ehdotuksen kyseisen neuvoston asetuksen muuttamiseksi (KOM(2005)0190) sekä 12. lokakuuta 2006 vahvistamansa kannan [4], - ottaa huomioon Galileo-ohjelman tilannekatsauksesta 28. syyskuuta 2006 antamansa päätöslauselman [5], - ottaa huomioon liikenne-, televiestintä ja energia-asioita käsittelevän neuvoston 22. maaliskuuta 2007 tekemät päätelmät toimilupasopimusta koskevasta tilannekatsauksesta, - ottaa huomioon liikenne-, televiestintä ja energia-asioita käsittelevän neuvoston asianmukaiset asiakirjat, kuten komission varapuheenjohtaja Barrot'n kirjeen toimilupasopimuksen tämänhetkisestä vaiheesta sekä neuvoston nykyisen puheenjohtajan raportin tarjouksen tehneen konsortion esittämistä avoimista kysymyksistä, - ottaa huomioon liikenne-, televiestintä ja energia-asioita käsittelevän neuvoston komission varapuheenjohtaja Barrot'lle myöntämän kaksoismandaatin antaa neuvoston kesäkuun 2007 kokouksessa ehdotuksia pitkän aikavälin julkisen rahoituksen tavoitteiden varmistamiseksi sekä vaihtoehtoja, asian epäonnistuessa, tehokkaiden ja määräaikaan sidottujen neuvotteluiden jatkamiseksi tarjouksen tehneen konsortion kanssa, - ottaa huomioon työjärjestyksen 103 artiklan 2 kohdan; 1. toistaa tukensa Galileo-ohjelmalle sekä sen edelläkävijälle EGNOS-satelliittinavigointipalvelulle, mutta on erityisen huolestunut, että toimilupaneuvottelut ovat keskeytyneet useaksi kuukaudeksi ja että tällaisilla viivästyksillä on huomattava vaikutus kokonaiskustannuksiin; 2. palauttaa mieliin 28. syyskuuta 2006 antamansa päätöslauselman, jossa se kehotti sopimusosapuolia pyrkimään saamaan sopimuksen aikaan rakentavalla tavalla; pitää siksi tervetulleena Galileo-ohjelmasta vastuussa olevan komission varapuheenjohtajan kirjettä sekä liikenne-, televiestintä ja energia-asioita käsittelevän neuvoston 22. maaliskuuta 2007 antamia päätelmiä sekä korostaa asianomaisten osapuolten merkitystä joulukuussa 2005 tehtyjen päätösten (niin sanottu van Miertin sopimus) täytäntöönpanossa; 3. huomauttaa, että sekä neuvosto, parlamentti, komissio ja EU:n neuvoa-antavat elimet kannattavat suurella enemmistöllä Galileo-ohjelmasta vastaavalle komission varapuheenjohtajalle uskottua selkeää mandaattia antaa kesäkuussa 2007 neuvostolle erityisesti: a) kunnollinen suunnitelma sopimusten tekemiseksi mahdollisimman nopeasti, b) mahdollinen ratkaisu pitkän ajan rahoituksellisten velvoitteiden varmistamiseksi, c) suunnitelma EGNOS-satelliittinavigointipalveluiden järjestämisestä mahdollisimman varhaisessa vaiheessa, d) vaihtoehtoiset suunnitelmat ohjelman toteuttamiseksi erityisesti, mitä tulee kustannuksiin, riskiin ja kohtuuhintaisuuteen; 4. kehottaa komissiota nopeuttamaan säänneltyjä markkinoita koskevaa lainsäädäntöä, joka perustuu komission vihreään kirjaan satelliittinavigoinnin sovelluksista, jotta kunnollinen liikesuunnitelma varmistetaan; 5. kehottaa komissiota tekemään Euroopan avaruusjärjestön kanssa ehdotuksen, jolla voidaan ratkaista parempaa julkista hallintoa koskeva ongelma varmistamalla selkeä poliittinen vastuu ja komission johtotehtävä; 6. kehottaa komissiota, ottaen huomioon hankkeen yhteisöllisen luonteen, noudattamaan Euroopan parlamentin ja komission välisistä suhteista tehtyä puitesopimusta [6] sekä erityisesti sen 19 kohtaa ulkosuhteista sekä siten varmistamaan, että parlamentille tiedotetaan täysimääräisesti neuvoston päätöksen täytäntöönpanosta; ottaa huomioon, että komissio valtuutetaan päätöksen nojalla neuvottelemaan kolmansien maiden kanssa sopimuksista, joiden nojalla ne voivat osallistua liitännäisjäseninä Galileon valvontaviranomaiseen; 7. kehottaa komissiota antamaan sille yhden edistymiskertomuksen vuoden 2007 heinäkuun puoleen väliin mennessä sekä toisen hyvissä ajoin ennen kuin neuvotteluissa saavutetaan vaihe, jossa tarkistettu ehdotus oikeusperustan muuttamiseksi Galileo-ohjelman rahoituksessa tuodaan julki; 8. kehottaa neuvostoa huolehtimaan siitä, että tämän hankkeen viivästyminen rajoitetaan minimiin; 9. kehottaa puhemiestä välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille. [1] EUVL C 193 E, 17.8.2006, s. 61. [2] Hyväksytyt tekstit, P6_TA(2006)0423. [3] EUVL L 246, 20.7.2004, s. 1. [4] Hyväksytyt tekstit, P6_TA(2006)0401. [5] Hyväksytyt tekstit, P6_TA(2006)0385. [6] Katso parlamentin 26. toukokuuta 2005 tekemän päätöksen liite (EUVL C 117 E, 18.5.2006, s. 125). --------------------------------------------------